Ethiopiese Lugdiens Vlug 409 - Wikipedia
Middellandse See, 3.5km vanaf die kus van Na'ameh, Libanon
90 (16 bevestig)
Beiroet Rafic Hariri Internasionale Lughawe, Libanon
Ethiopiese Lugdiens Vlug 409 was 'n geskeduleerde internasionale vlug vanaf Beiroet, Libanon na Addis Abeba, Ethiopië, wat op die 25ste Januarie 2010 kort nadat dit opgestyg het, in die Middellandse See neergestort het. Al 90 mense aan boord het omgekom.
3 Soek- en reddingsoperasie
Die vliegtuig betrokke was 'n Boeing 737-8AS met registrasie ET-ANB. Die vliegtuig het oorspronklik aan Ryanair behoort en is op 4 Februarie 2002 bekom en geregistreer as EI-CSW. In September 2009 was dit aan die Ethiopiese Lugdiens verhuur. Die vliegtuig het op 25 Desember 2009 instandhoudingswerk ondergaan sonder dat enige tegniese probleme gevind is.
Die Boeing 737 het in die Middellandse See kort nadat dit van die Beiroet Rafic Hariri Internasionale Lughawe in stormagtige weer opgestyg het, neergestort. Daar was 82 passasiers en 8 bemanningslede aan boord die vlug. Die METAR data het windsnelhede van 8 knope (15 km/h) uit verskillende rigtings en donderstorms in die omgewing van die lughawe aangedui. Die vliegtuig het tot ‘n hoogte van 9000 voet geklim voordat dit na omtrent vier tot vyf minute in die vlug van die radar verdwyn het. Ooggetuies aan die kus het gemeld dat die vliegtuig aan die brand was voordat dit in die see gestort het. Die vlug was oppad na Addis Abeba en sou 07:50 plaaslike tyd land.
Dit was die eerste ongeluk in of naby die Beiroet Internasionale Lughawe sedert 1987 toe 'n Midde-Oosterse Lugdiens Boeing 707-323C daar verongeluk het. Dit was ook die eerste ongeluk vir die lugredery sedert die kaping van Ethiopiese Lugdiens Vlug 961 in 1996.
Soek- en reddingsoperasie[wysig]
Die oggend na die ongeluk het die Libanese owerhede gerapporteer dat die ongelukstoneel 3,5 kilometer vanaf die kus van Na'ameh geleë is. Die soektog na oorlewendes is deur die Libanese Weermag uitgevoer. Die weermag het van Sikorsky S-61 helikopters gebrui